Bjarte Breiteig

Bjarte Breiteig (født 17. mars 1974 i Kristiansand) er en norsk forfatter. Breiteig har studert fysikk og litteraturvitenskap ved Norges teknisk-naturvitenskapelige universitet, gått Skrivekunst-akademiet i Hordaland og tatt litteraturvitenskap mellomfag ved Universitetet i Bergen. Han har sittet i forfatterforeningens litterære råd, og siden 2010 markert seg som en entusiastisk forkjemper for bydelen Tøyen i Oslo.

Breiteig debuterte litterært i 1998 med novellesamlingen Fantomsmerter, som ble belønnet med Aschehougs debutantstipend. Hans andre novellesamling, Surrogater (2000) ble nominert til Brageprisen og Sørlandets litteraturpris.

Novellene hans er skrevet i en stram, konsentrert stil. En påvirkning fra forfattere som Kjell Askildsen og Raymond Carver er tydelig.

Bibliografi 
 Fantomsmerter – noveller (1998)
 Surrogater – noveller (2000)
 Folk har begynt å banke på – noveller (2006)
 Île Sainte-Marie – prosa  (2013)
 Mine fem år som far – roman (2014)
 Den andre viljen – essays (2016)
Tøyeneffekten – roman (2021)

Priser 
 Aschehougs debutantstipend 1998
 Anders Jahres kulturpris 2004
 Mads Wiel Nygaards legat 2006
 Ungdommens kritikerpris 2007

Referanser

Eksterne lenker 
 Presentasjon av Bjarte Breiteig i Forfatterkatalogen på Forfattersentrums nettsider
 Bjarte Breiteig i Substrat Journal
 Bjarte Breiteig  hos Aschehoug forlag
 Bjarte Breiteigs hjemmeside  
Digitaliserte bøker av Bjarte Breiteig i Nasjonalbiblioteket 
Artikler av og om Bjarte Breiteig i Norart 

Norske novellister
Vinnere av Aschehougs debutantstipend
Personer fra Kristiansand kommune
Fødsler i 1974